laion/Wikipedia-Exotic huggingface dataset:
আবুল হাসান চৌধুরী

আবুল হাসান চৌধুরী কায়ছার (জন্ম ১৫ এপ্রিল ১৯৫১) একজন বাংলাদেশি রাজনীতিবিদ এবং সাবেক পররাষ্ট্র প্রতিমন্ত্রী। তিনি ১৯৯৬ সাল থেকে ২০০১ সাল পর্যন্ত আওয়ামী লীগের সরকারের আমলে বাংলাদেশের পররাষ্ট্র মন্ত্রণালয়ের পররাষ্ট্র প্রতিমন্ত্রী হিসেবে দায়িত্ব পালন করেন। আবুল হাসান চৌধুরী ১৯৫১ সালের এপ্রিলে ঢাকায় জন্মগ্রহণ করেন। তার পিতা ছিলেন বাংলাদেশের দ্বিতীয় রাষ্ট্রপতি আবু সাঈদ চৌধুরী এবং তারা দাদা আবদুল হামিদ চৌধুরী ছিলেন পূর্ব পাকিস্তান প্রাদেশিক পরিষদের স্পিকার। ঢাকায় প্রাথমিক ও মাধ্যমিক শিক্ষা শেষ করার পর তিনি অক্সফোর্ড বিশ্ববিদ্যালয় থেকে উচ্চতর শিক্ষা গ্রহণ করেন। আবুল হাসান চৌধুরী ১৯৯০ সালে বাংলাদেশ আওয়ামী লীগে যোগদানের মাধ্যমে রাজনীতিতে প্রবশে করেন। প্রথমবারের মত টাংগাইল-১ (মধুপুর উপজেলা ও ধনবাড়ী উপজেলা নিয়ে গঠিত) আসন থেকে ১৯৯১ সালে আওয়ামী লীগের মনোনয়নে তিনি জাতীয় সংসদের সংসদ সদস্য নির্বাচিত হন। তবে এ নির্বাচনে বাংলাদেশ জাতীয়তাবাদী দল সরকার গঠন করে এবং তিনি সংসদে বিরোধীদলীয় হুইপ নির্বাচিত হন। এছাড়া তিনি ১৯৯১ থেকে ১৯৯৬ সাল পর্যন্ত আওয়ামী লীগের আন্তর্জাতিক সম্পর্ক বিষয় সম্পাদক ছিলেন। ১৯৯৬ সালের নির্বাচনে তিনি পুনরায় আওয়ামী লীগের মনোনয়নে সংসদ সদস্য নির্বাচিত হন। এ নির্বাচনে তার দল সরকার গঠন করে এবং তিনি ১৯৯৬ সালে পররাষ্ট্র মন্ত্রণালয়ের প্রতিমন্ত্রী হিসেবে নিয়োগ পান এবং ৫ বছর মন্ত্রী হিসেবে দায়িত্ব পালন করেন। দূর্নীতির অভিযোগে বাংলাদেশের পদ্মা সেতু প্রকল্পে বিশ্ব ব্যাংক একশ’ ২০ কোটি ডলার অর্থায়ন বাতিল করে। আবুল হাসান চৌধুরীসহ আরও কয়েকজনের বিরুদ্ধে পদ্মা সেতু প্রকল্পে দুর্নীতির ষড়যন্ত্রে জড়িত থাকার অভিযোগ উঠে। রয়েল কানাডিয়ান মাউন্টেড পুলিশ (আরসিএমপি) টরন্টোতে অভিযুক্তদের বিরুদ্ধে মামলা দায়ের করে। ২০১৫ সালে দুর্নীতি দমন কমিশন পদ্মা সেতু প্রকল্পের দূর্নীতির অভিযোগ তদন্ত করে। বিশ্ব ব্যাংকের প্রবল চেষ্টার ফলেও ৫৩ দিন তদন্ত করে দূর্নীতি দমন কমিশন কাউকে অভিযুক্ত হিসেবে পায়নি। তাদের প্রতিবেদন অনুসারে ঢাকা জেলা জাজ কোর্ট সকল অভিযুক্তদের মামলা থেকে খালাস দেন। এর পূর্বে দূর্নীতি দমন কমিশন যোগাযোগ মন্ত্রী সৈয়দ আবুল হোসেন ও সাবেক পররাষ্ট্র প্রতিমন্ত্রী আবুল হাসান চৌধুরীকে অভিযোগ থেকে খালাস দেয়। ২০১৭ সালে কানাডার আদালত ঘোষণা করে, পদ্মা সেতু প্রকল্পে কোন দূর্নীতির প্রমাণ তারা খুঁজে পাননি এবং অন্টারিও আদালত মামলাটি খারিজ করে দেয়। "প্রখ্যাত-ব্যক্তিত্ব"। মধুপুর উপজেলা। ২০১৮-১০-২৬ তারিখে মূল থেকে আর্কাইভ করা। সংগ্রহের তারিখ ২০১৮-১১-৩০।  "আবুল হাসান চৌধুরীকে দুদকে জিজ্ঞাসাবাদ"। archive.prothom-alo.com। ২০১৮-১০-০৭। ২০১২-০৬-১৯ তারিখে মূল থেকে আর্কাইভ করা। সংগ্রহের তারিখ ২০১৮-১১-৩০।  "পদ্মা সেতু: আবুল হাসান চৌধুরী কানাডায় আসামি"। bangla.bdnews24.com। ২০১৩-০২-০২। ২০২১-১১-০৩ তারিখে মূল থেকে আর্কাইভ করা। সংগ্রহের তারিখ ২০১৮-১১-৩০।  [author_link] (২০১৩-০৯-১৯)। "কানাডায় আবুল হাসান চৌধুরী অভিযুক্ত!"। প্রথম আলো। সংগ্রহের তারিখ ২০১৮-১১-৩০।
লুম্বিনী প্রদেশ

লুম্বিনী প্রদেশ (নেপালি: लुम्बिनी प्रदेश) নেপালের নবগঠিত সাতটি প্রদেশের অন্যতম। নেপালের নতুন সংবিধান অনুসারে ২০১৫ সালের ২০ সেপ্টেম্বর এটি গঠিত হয়। প্রদেশ নং ৫ এর উত্তরে গণ্ডকী ও কর্ণালী প্রদেশ, পূর্বে গণ্ডকী প্রদেশ, পশ্চিমে সুদূরপশ্চিম প্রদেশ এবং দক্ষিণে ভারতের উত্তর প্রদেশ অবস্থিত। ২০১৮ সালের ১৭ জানুয়ারি প্রদেশ সভার অধিবেশনে বুটওয়ালকে প্রদেশের অন্তর্বর্তীকালীন রাজধানী হিসেবে ঘোষণা করা হয়। নেপালের নতুন সংবিধান অনুসারে প্রদেশ নং ৫ এর প্রশাসনিক প্রধান হলেন গভর্নর, প্রদেশ সরকারের প্রধান হলেন মুখ্যমন্ত্রী এবং বিচার বিভাগের প্রধান হলেন তুলসিপুর উচ্চ আদালতের প্রধান বিচারপতি। প্রদেশ নং ৫ এর বর্তমান গভর্নর হলেন উমাকান্ত ঝা, মুখ্যমন্ত্রী শংকর পোখরেল এবং তুলসিপুর উচ্চ আদালতের প্রধান বিচারপতি হলেন নহকুল সুবেদী। প্রদেশ নং ৫ এর প্রদেশ সভার আসন সংখ্যা ৮৭। নেপালের কেন্দ্রীয় প্রতিনিধি সভার ২৬ জন সদস্য এই প্রদেশ থেকে নির্বাচিত হন। নেপালের অন্যান্য প্রদেশের মতোই প্রদেশ নং ৫ এর প্রদেশ সভা এক কক্ষবিশিষ্ট। প্রতিটি প্রদেশ সভার মেয়াদ পাঁচ বছর। প্রদেশ নং ৫ এর প্রদেশ সভার অস্থায়ী কার্যালয় বুটওয়ালের চেম্বার অব কমার্স সম্মেলন হলে অবস্থিত। প্রদেশ নং ৫ তে মোট ১২টি জেলা রয়েছে। জেলার প্রশাসনিক দায়িত্বে থাকেন জেলা সমন্বয় সমিতির প্রধান ও জেলা প্রশাসন কর্মকর্তা। প্রতিটি জেলাকে আবার নগর ও গ্রামপালিকায় বিভক্ত করা হয়েছে। প্রদেশ নং ৫ এ মোট ৩২টি নগর, ৪টি উপ-মহানগর এবং ৭৩টি গ্রামপালিকা রয়েছে। প্রদেশ নং ৫ এর জেলাসমূহ: অর্ঘাখাঁচী জেলা কপিলবস্তু জেলা গুল্মী জেলা দাঙ জেলা পরাসী জেলা পাল্পা জেলা পূর্বী রুকুম জেলা প্যুঠান জেলা বর্দিয়া জেলা বাঁকে জেলা রূপন্দেহী জেলা রোল্পা জেলা নেপালের জেলাগুলির তালিকা নেপালের প্রদেশসমূহ "Nepal Provinces"। statoids.com। সংগ্রহের তারিখ ২০১৬-০৩-২১।  "High Courts get their chief judges" (ইংরেজি ভাষায়)। ২০১৮-০৩-২৩ তারিখে মূল থেকে আর্কাইভ করা। সংগ্রহের তারিখ ২০১৮-০৪-২৭।  "Shankar Pokharel appointed Province 5 CM" (ইংরেজি ভাষায়)। ২০১৮-০২-১৪। সংগ্রহের তারিখ ২০১৮-০৪-২৭।  "President of Nepal administers oath to Chiefs of seven provinces | ডিডি নিউজ"। ddnews.gov.in (ইংরেজি ভাষায়)। সংগ্রহের তারিখ ২০১৮-০৪-২৭।  "CDC creates 495 constituencies" (ইংরেজি ভাষায়)। ২০১৭-০৮-৩১। সংগ্রহের তারিখ ২০১৮-০৪-২৭।  "First Provincial Assembly meet of Province no 5 begins" (ইংরেজি ভাষায়)। ২০১৮-০৪-২৮ তারিখে মূল থেকে আর্কাইভ করা। সংগ্রহের তারিখ ২০১৮-০৪-২৭।  "स्थानिय तह"। 103.69.124.141। ২০১৮-০৮-৩১ তারিখে মূল থেকে আর্কাইভ করা। সংগ্রহের তারিখ ২০১৮-০৪-২৭।  প্রবেশদ্বার:  নেপাল
স্ল্যাকওয়্যার

স্ল্যাকওয়্যার (ইংরেজি: Slackware) একটি গ্নু/লিনাক্স ডিস্ট্রিবিউশন। ১৯৯৩ সালে প্যাট্রিক ভলকারদিং এটি নির্মাণ করেন। মূলত সফটল্যান্ডিং লিনাক্স সিস্টেম ভিত্তিক এ ডিস্ট্রিবিউশন অন্য অনেক লিনাক্স ডিস্ট্রিবিউশনে মূল ভিত, বিশেষ করে সুয্যে লিনাক্স। স্ল্যাকওয়্যারের মূল ডিজাইন স্ট্যাবলিটি ও সিম্পলিসিটি এবং সবচেয়ে বেশি ইউনিক্স-সদৃশ লিনাক্স ডিস্ট্রিবিউশন হওয়া। অন্য অধিকাংশ লিনাক্স ডিস্ট্রিবিউশনের মত স্ল্যাকওয়্যার কোন গ্রাফিক্যাল ইন্সটলার ব্যবহার করে না। এটি প্ল্যান টেক্সট ফাইল ব্যবহার করে এবং কনিফিগারেশন ও অ্যাডমিনেস্ট্রেশনের জন্যে অল্পসংখ্যক শেল স্ক্রিপ্ট ব্যবহার করে। কোনরকম বিশেষ পরিবর্তন ব্যতীত এটি একটি কমান্ড-লাইন ইন্টারফেস পরিবেশে বুট হয়।এর রক্ষণাত্মক ও সিম্পল বৈশিষ্ট্যের জন্যে, অগ্রগম্য ও দক্ষ ব্যবহারকারীদের জন্যে এটি উপযুক্ত ডিস্ট্রো হিসেবে বিবেচিত। "স্ল্যাকওয়্যার লিনাক্স প্রকল্প: সাধারণ তথ্য"। Slackware.com। সংগ্রহের তারিখ ৩০ নভেম্বর ২০১৮।  স্ল্যাকওয়্যার ইনকর্পোরেটেড। "স্ল্যাকওয়্যার সবচেয়ে বেশি জিজ্ঞাসিত প্রশ্ন: নতুনদের জন্যে স্ল্যাকওয়্যার লিনাক্স আসলেই কি কঠিন?"।  ডাটাম্যাশান। "প্রত্যাক পর্যায়ের ব্যবহারকারীর জন্যে উপরের লিনাক্স ডিস্ট্রো"। ১৮ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৮।  Linux.org। "আমার জন্যে কোন ডিস্ট্রো ভাল?"।  টেক রাডার। "পাওয়ার ইউজারদের লিনাক্স ডিস্ট্রো: ৫টি রিভিউড ও রেটেড"।  IT Pro। "Slackware Linux - Less is more"।  PC World। "A Guide to Today's Top 10 Linux Distributions"।  উইকিপিডিয়ার সহপ্রকল্পেস্ল্যাকওয়্যার উইকিঅভিধান হতে সংজ্ঞা কমন্স হতে মিডিয়া উইকিবই হতে পাঠ্যবই উইকিউপাত্ত হতে উপাত্ত দাপ্তরিক ওয়েবসাইট কার্লিতে স্ল্যাকওয়্যার (ইংরেজি)
গোমাল নদী

গোমাল নদী (উর্দু: دریائے گومل‎‎, পশতু: ګومل سیند، ګومل دریاب, সংস্কৃত: गोमती) ৪০০ কিলোমিটার দীর্ঘ একটি নদী যা আফগানিস্তান ও পাকিস্তানের ওপর দিয়ে বয়ে গেছে। রামায়ণে (২.৪৯.১১) গোমাল নদীর উল্লেখ পাওয়া গেছে। ডেরা ইসমাঈল খান এলাকায় গোমাল বিশ্ববিদ্যালয়ের নাম গোমাল নদী থেকে নেওয়া হয়েছে। এছাড়া আফগানিস্তানের পাক্তিকা প্রদেশের গোমাল জেলার নাম ও গোমাল নদীর নাম একই। পাক্তিকা প্রদেশ গোমাল জেলা গোমাল বিশ্ববিদ্যালয় Hanifi, Shah Mahmoud, "Gōmal", Encyclopaedia Iranica উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় Gomal নিবন্ধ তথ্য রয়েছে। Gomal River marked on the OpenStreetMap https://web.archive.org/web/20071026033718/http://www.khyber.org/places/2005/TheGomalRiver.shtml
চারুচন্দ্র কলেজ

চারুচন্দ্র কলেজ কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।
সফটল্যান্ডিং লিনাক্স সিস্টেম

সফটল্যান্ডিং লিনাক্স সিস্টেম (এসএলএস) ছিলো প্রথম দিককার গ্নু /লিনাক্স ডিস্ট্রিবিউশন। এটার নির্মাতা পিটার ম্যাকডোনাল্ড, যেটি তিনি মে ১৯৯২ সালে নির্মাণ করেন। অই সময় তাদের স্লোগান ছিলো "Gentle Touchdowns for DOS Bailouts" (ডসের ব্যবসায়িক অবনতিতে হালকা ছোঁয়া)। এসএলএস ছিলো প্রথম কোন বিস্তৃত লিনাক্স ডিস্ট্রিবিউশন, যেখানে লিনাক্স কার্নেল, গ্নু, এবং অন্যান্য প্রাথমিক ইউটিলিটির বাইরেও বেশি কিছু ছিলো, উদাহরণস্বরূপ এক্স উইন্ডো সিস্টেম। অই সময় এসএলএস ছিলো সবচেয়ে বেশি জনপ্রিয় লিনাক্স ডিস্ট্রিবিউশন, কিন্তু এটা বাগি হিসেবে ব্যবহারকারীগণ কর্তৃক সমালোচিত হলো। এবং অতি সত্তর স্ল্যাকওয়্যার এটাকে ছাপিয়ে গেলো। একইভাবে আয়ান মারডকের এসএলএসের সাথে বাজে অভিজ্ঞতাই তাকে ডেবিয়ান প্রকল্পের সূচনা করতে উৎসাহ যোগায়। গ্নু/লিনাক্স ডিস্ট্রিবিউশন টাইমলাইন, সংস্করণ ১১.০৪ ওয়েব্যাক মেশিনে আর্কাইভকৃত ৪ ডিসেম্বর ২০১৮ তারিখে — এ. লুনডকভিস্ট, ডি. রোডিক বারলিচ, রুডিগার (এপ্রিল ২০০১)। "ALL YOU NEED TO KNOW ABOUT... The early history of Linux, Part 2, Re: distribution" (পিডিএফ)। লিনাক্স ইউজার। ২৮ জুলাই ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ এপ্রিল ২০১৩। This was followed shortly after by the Softlanding Linux System (SLS), founded by Peter McDonald, which was the first comprehensive distribution to contain elements such as X and TCP/IP,...  Murdock, Ian A. (১৬ আগস্ট ১৯৯৩)। "NNTP Subject: New release under development; suggestions requested"। সংগ্রহের তারিখ ২০০৭-০৮-১৭।  গিটহাবে এসএলএস সংস্করণ ১.০২ আইবিবিলিওতে এসএলএস সংস্করণ ১.০২
ফোশান

ফোশান চীনের কেন্দ্রীয় কুয়াংতুং প্রদেশের একটি জেলা-স্তরীয় শহর। সমগ্র জেলার মধ্যে ৩,৮৪৮.৪৯ কিলোমিটার (১,৪৮৫.৯১ বর্গ মাইল) এলাকা নিয়ে শহরটি গড়ে উঠেছে এবং ২০১২ সালে শহরটির মোট জনসংখ্যা ছিল প্রায় ৭.২ মিলিয়ন। এটি চুচিয়াং নদী বদ্বীপ অর্থনৈতিক অঞ্চলের পশ্চিম দিকের অংশ গঠন করে। এই অঞ্চলের পূর্ব এবং উত্তর-পূর্ব দিকে কোয়াংচৌ এবং দক্ষিণ-পূর্ব দিকে শেনছেন । ফোশান চীনা অপেরা, কুংফু এবং সিংহ নাচের ক্যান্টোনীয় সংস্করণের মূল ঘাঁটি হিসাবে গণ্য করা হয়। চীনের ইতিহাস থেকে জানা যায় ফেন নদীর তীরে ফোশান একটি ছোটখাটো বসতি হিসাবে গড়ে উঠেছিল। এটি ১৩৯১ খ্রিস্টাব্দে ধ্বংস হওয়া একটি তান-যুগের বৌদ্ধ মঠের চারপাশে গড়ে উঠেছিল। (নানহাই পৃথকভাবে মঙ্গোল আক্রমণে পালিয়ে যাওয়া দুই ভাইদের দ্বারা ১২৭১ সালে ভাঙা বোলস পয়েন্টে প্রতিষ্ঠিত হয়েছিল।) ফোশানে ১৩৭২ খ্রিস্টাব্দে পুনর্নির্মাণকৃত উত্তরদিকের ঈশ্বরের (বেদি) একটি তাওবাদী মন্দির অ্যান্সেষ্ট্রাল মন্দির ১৫ শতকের মধ্যে সম্প্রদায়টির নতুন লক্ষ্য হয়ে ওঠে। প্রথম দিকের মিং যুগে ফোশান চীনের চারটি বৃহৎ বাজারের মধ্যে একটি হয়ে উঠেছিলেন। শহরটি প্রাথমিকভাবে স্থানীয় সিরামিক শিল্পের সাথে সাথে ধাতুশিল্প কাজের কারণেও পরিচিত ছিল। প্রাইফেকচার-স্তরীয় শহর ফোশান পাঁচটি কাউন্টি স্তরের বিভাগ দ্বারা পরিচালনা করা হয় এবং এই বিভাগগুলি এক একটি জেলা। জেলা পাঁচটি হল- চঞ্চচেন, নানহাই, সানসুই, গওমিং এবং শুনে। ফোশান মিং যুগ থেকে তার সিরামিক শিল্পের জন্য সুপরিচিত হয়েছে, যদিও সাংস্কৃতিক বিপ্লবের সময় তার উৎপাদন বন্ধ করতে বাধ্য করা হয়। ২০১৫ সালে ফোশান শহরটি ¥৮.০১ ট্রিলিয়ন অর্থের ঘরোয়া পণ্যের উৎপাদক ছিল এবং মাথাপিছু জিডিপি উত্থাপন ছিল ¥ ১০,০০০। বিশেষত শন্ডে জেলাটিতে উচ্চমানের জীবনযাত্রার লক্ষ্য করা যায়। শহরটিতে এয়ার কন্ডিশনার এবং রেফ্রিজারেটর তৈরির জন্য ৩ হাজারেরও বেশি বৈদ্যুতিক যন্ত্রপাতির কারখানা রয়েছে। ফোশানে এখন আসবাবপত্র, যন্ত্রপাতি এবং পানীয় সহ বিভিন্ন শিল্পের জন্য ৩০ টি বিশেষ শিল্প শহর রয়েছে। ফোশানের হাই-টেক ডেভেলপমেন্ট জোনটি ১৯৯২ সালে প্রতিষ্ঠিত হয়েছিল। এর মোট পরিকল্পিত এলাকার আয়োতন ৭.৫৫ বর্গকিলোমিটার (২.৯২ বর্গ মাইল)। জোনটি জাতীয় সড়ক জি৩২৫-এর পাশে কুয়োংচৌ বায়ুন আন্তর্জাতিক বিমানবন্দরের খুব কাছাকাছি অবস্থিত। গাড়ি নির্মাণ, জৈবপ্রযুক্তি এবং রাসায়নিক প্রক্রিয়াজাতকরণ সহ বিভিন্ন শিল্পের সমাবেশ এই শহরটিতে দেখা যায়। ক্যান্টোনিজ ভাষার সাম্যপ শাখা থেকে একটি উপভাষা শহরবাসী দ্বারা ব্যবহার করা হচ্ছে। এর পাশাপাশি ম্যান্ডারিন ভাষা প্রধানত ব্যবসা এবং শিক্ষা ক্ষেত্রে ব্যবহৃত হয়। যদিও নগরবাসীরা তাদের দৈনন্দিন জীবনে এটির ব্যবহার করেন না খুববেশি করে না। http://www.citypopulation.de/php/china-guangdong-admin.php উদ্ধৃতি ত্রুটি: <ref> ট্যাগ বৈধ নয়; mcds নামের সূত্রটির জন্য কোন লেখা প্রদান করা হয়নি Vogel, Ezra F., One Step Ahead in China: Guangdong under Reform, পৃষ্ঠা 182 উদ্ধৃতি টেমপ্লেট ইংরেজি প্যারামিটার ব্যবহার করেছে (link) . "佛山 （广东省地级市）"। BAIDU.com।  "Foshan: From Buddhist Hill to World Manufacturing Centre", MacauHub, ১১ সেপ্টেম্বর ২০১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) . "RightSite.asia | Foshan Hi-Tech Development Zone"। ২০১২-০৪-২৬ তারিখে মূল থেকে আর্কাইভ করা। সংগ্রহের তারিখ ২০১২-০৪-২৫।
বিধাননগর কলেজ

বিধাননগর সরকারি কলেজ কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি পশ্চিমবঙ্গ রাষ্ট্রীয় বিশ্ববিদ্যালয় অধীনস্থ। পূর্বে কলকাতা বিশ্ববিদ্যালয় অধীনস্থ ছিলো এ কলেজে পশ্চিমবঙ্গ রাষ্ট্রীয় বিশ্ববিদ্যালয় এর অধীনে ৩ বছর মেয়াদি স্নাতক কোর্স ও স্নাতকোত্তর কোর্স চালূ আছে। বাংলা ইংরেজি রাষ্ট্রবিজ্ঞান মনোবিজ্ঞান অর্থনীতি পদার্থ রসায়ন উদ্ভিদবিজ্ঞান প্রাণীবদ্যা মাইক্রোবায়োলজি গণিত ভূগোল পরিসংখ্যান নৃ -বিদ্যা মাইক্রোবায়োলজি প্রাণিবিদ্যা রসায়ন চন্দ্রিল ভট্টাচার্য - গায়ক, চন্দ্রবিন্দুর কবি ও কলামিস্ট ভারতের শিক্ষা ব্যবস্থা পশ্চিমবঙ্গের শিক্ষা ব্যবস্থা Bidhannagar College Prospectus, 2007, published by the Principal, Bidhannagar College
হোয়াকিন সোরোইয়া গার্সিয়া ভেস্তিদো দে ব্লাঙ্কো

হোয়াকিন সোরোইয়া গার্সিয়া ভেস্তিদো দে ব্লাঙ্কো হল স্প্যানিশ চিত্রশিল্পী, হোয়াকিন সোরোইয়ার (১৮৬৩–১৯২৩) আঁকা একটি রঙিন তৈলচিত্র যা তিনি ১৮৯৬ সালে এঁকে ছিলেন। এটি ৮৫ সেন্টিমিটার এবং ৬৫ সেন্টিমিটারের দৈর্ঘ্য। হোয়াকিন সোরোইয়া গার্সিয়া ভেস্তিদো দে ব্লাঙ্কো, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। ১৯৫১ সালে, হোয়াকিন সোরোইয়া গার্সিয়া, সোরোইয়া যাদুঘরের ফাউন্ডেশনকে এই তৈল চিত্রটি দান করেছিলেন এবং সোরোইয়া যাদুঘরে দান করাবর পিতামাতার রীতি অব্যাহত রেখেছিলেন। এই তৈল চিত্রটিতে তিনি যে শিশুকে তুলে ধরেছেন, তিনি আর কেউ নয় স্বয়ং চিত্রশিল্পীর, হোয়াকিন সোরোইয়ার পুত্র, হোয়াকিন সোরোইয়া গার্সিয়া। চিত্রটিতে দেখা যায়, শিশুটি একটি কাঠের সোফা বসে আছে, পরনে একটি সুন্দর সাদা পোশাক (সাদা স্যুট), তার বাম হাতটি চেয়ারের হাতলে রাখা ছিল এবং তার ডান হাত তার পায়ের উপর রাখা। পটভূমিতে রঙিন ধূসর, ফিকে লাল রঙ এবং হালকা বাদামী পর্দা দ্বারা প্রতিকৃতিটি আরো উজ্জ্বল হয়ে ওঠে, যা এক অপরুপ সৌন্দর্যের প্রকাশ পায়। এই প্রথমবার নয়, হোয়াকিন সোরোইয়া তার স্ত্রী ক্লটিল্ড গার্সিয়া ডেল ক্যাস্তিলো এবং এমনকি তার পূর্বপুরুষদেরও প্রতিকৃতি এঁকেছেন। তাঁর পুত্র হোয়াকিন তার স্ত্রী ক্লটিল্ড এবং তার কন্যা মারিয়া ও ইলেনার সাথে "মাই ফ্যামিলিয়া" ছবির উদাহরণ রয়েছে। ১৯১৭ সালে, তিনি আবার তার প্রাপ্তবয়স্ক ছেলে হোয়াকিন সোরোইয়া গার্সিয়ার একটি ছবি প্রতিকৃতি আঁকেন, "হোয়াকিন সোরোইয়া গার্সিয়া স্যানটাডো," যেটি সোরোইয়া যাদুঘরে প্রদর্শিত হয়েছিল। তার পুত্রের আরেকটি প্রতিকৃতি হল, "হোয়াকিন সোরোইয়া গার্সিয়া ওয়াই সু পেরো"। "Digital Network of Collections of Museums of Spain - My Museums"। ceres.mcu.es। সংগ্রহের তারিখ ২০১৮-১১-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Digital Network of Collections of Museums of Spain - My Museums"। mismuseos.net। সংগ্রহের তারিখ ২০১৮-১১-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sorolla:[la magia de la luz]"। আইএসবিএন 9681338642। সংগ্রহের তারিখ ২০১৮-১১-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Velázquez y Sorolla, diálogo en Madrid"। www.elcultural.com। সংগ্রহের তারিখ ২০১৮-১১-০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রবেশদ্বার:  চিত্রকর্ম
বিদ্যাসাগর কলেজ

বিদ্যাসাগর কলেজ ভারতের কলকাতার একটি উচ্চ শিক্ষাপ্রতিষ্ঠান। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ। এটি সর্বপ্রথম মেট্রোপলিটন ইনস্টিটিউশন নামে পণ্ডিত ঈশ্বরচন্দ্র বিদ্যাসাগর কর্তৃক অধুনা বিধান সরণিতে প্রতিষ্ঠিত হয় এবং এর প্রধান লক্ষ্য ছিল শিক্ষাক্ষেত্রে প্রেসিডেন্সি কলেজের সাথে প্রতিদ্বন্দ্বিতা করা । এই কলেজটি সম্ভবত দেশের প্রথম প্রাইভেট কলেজে যেটা সম্পূর্ণ ভাবে ভারতীয় দের দ্বারা পরিচালিত ছিল। 1922 সালে গোটা দেশের মধ্যে এই কলেজেই প্রথম commerce department চালু করা হয়। তৎকালীন ভারতের রাজধানী শহর কলিকাতার অন্যতম শ্রেষ্ঠ শিক্ষাপ্রতিষ্ঠান হিসাবে আত্মপ্রকাশ করেছিল আজকের বিদ্যাসাগর কলেজ। 1872 সালে পণ্ডিত ঈশ্বরচন্দ্র বিদ্যাসাগর কর্তৃক প্রতিষ্ঠিত হয় দেশের অন্যতম প্রথম এই বেসরকারি কলেজটি, এর নাম ছিল মেট্রোপলিটন ইন্সটিটিউশন 1917 খ্রিষ্টাব্দে তৎকালীন এই কলেজের principal সারদারঞ্জন রায় প্রতিষ্ঠাতা র নামানুসারে এবং ঠাকুরদাস বন্দ্যোপাধ্যায় এর প্রতি সম্মান প্রদানে এই কলেজটির নামকরণ করেন বিদ্যাসাগর কলেজ। যদিও কলেজের মাঝেই মেট্রোপলিটন ইনস্টিটিউশন নামে উচ্চমাধ্যমিক স্কুলটি একই ভাবে আজও শিক্ষা প্রদান করে চলেছে। এই কলেজটিকে ঈশ্বর চন্দ্র বিদ্যাসাগর নিজ ব্যয়েই চালাতেন। এর মাধ্যমে তিনি উচ্চশিক্ষাকে সাধারণ মধ্যবিত্ত ভারতীয়দের কাছে পৌঁছে দিয়েছিলেন। এই কলেজটির সাথে বাংলার তথা গোটা দেশের বহু ইতিহাস জড়িয়ে রয়েছে। এই কলেজে একসময় রাষ্ট্রগুরু সুরেন্দ্রনাথ বন্দ্যোপাধ্যায় এর মতন বিখ্যাত মানুষ শিক্ষকতা করেছেন। স্বামী বিবেকানন্দ, দার্শনিক ও সন্ন্যাসী কেশব চন্দ্র সেন, ব্রাহ্মনেতা ও সমাজ সংস্কারক প্রফুল্ল চন্দ্র রায়, বিজ্ঞানী সত্যচরণ লাহা,প্রকৃতিবিদ ও পক্ষীবিদ যতীন্দ্রনাথ দাস, স্বাধীনতা সংগ্রামী রাম মনোহর লোহিয়া, স্বাধীনতা সংগ্রামী আনন্দ চন্দ্র আগরওয়াল, অহমিয়া সাহিত্যক গণেশ মান সিং, নেপালী স্বাধীনতা সংগ্রামী ও রাজনীতিবিদ প্রভাতরঞ্জন সরকার, ধর্মগুরু ও আনন্দমার্গ, প্রভাত সঙ্গীত, নব্যমানবতাবাদ, প্রগতিশীল ব্যবহারিক তত্ত্ব-এর জনক শরদিন্দু বন্দ্যোপাধ্যায়, ঔপন্যাসিক বিশ্বনাথ মুখোপাধ্যায়, রাজনীতিবিদ মান্না দে, গায়ক রাম সুন্দর দাস, রাজনীতিবিদ ব্রজেন দাস, সাঁতারু
রায়পুর থানা

রায়পুর থানা বাংলাদেশের লক্ষ্মীপুর জেলার অন্তর্গত রায়পুর উপজেলার একটি থানা। রায়পুর উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম রায়পুর থানার আওতাধীন। পৌরসভা: রায়পুর ইউনিয়নসমূহ: ১নং উত্তর চর আবাবিল ২নং উত্তর চর বংশী ৩নং চর মোহনা ৪নং সোনাপুর ৫নং চর পাতা ৬নং কেরোয়া ৭নং বামনী ৮নং দক্ষিণ চর বংশী ৯নং দক্ষিণ চর আবাবিল ১০নং রায়পুর রায়পুর উপজেলা লক্ষ্মীপুর জেলা
রায়পুর পৌরসভা

রায়পুর পৌরসভা বাংলাদেশের লক্ষ্মীপুর জেলার অন্তর্গত একটি পৌরসভা। রায়পুর উপজেলার মধ্যাংশে রায়পুর পৌরসভার অবস্থান। এ পৌরসভার উত্তরে চর পাতা ইউনিয়ন, পূর্বে কেরোয়া ইউনিয়ন, দক্ষিণে বামনী ইউনিয়ন ও সোনাপুর ইউনিয়ন এবং পশ্চিমে চর মোহনা ইউনিয়ন ও রায়পুর ইউনিয়ন অবস্থিত। ২০/০১/১৯৯৪ইং রায়পুর পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ। প্রায় ৪৫হাজার রায়পুর উপজেলা রায়পুর থানা লক্ষ্মীপুর জেলা
সুজুরী-বাকো

সুজুরি-বাকো ("লেখার বাক্স") হল জাপানী লেখার বাক্সের একটি প্রকার। বাক্সগুলি ঐতিহ্যগতভাবে উপত্যকার কাঠের তৈরি এবং লেখার সরঞ্জামগুলি ধরে রাখার জন্য ব্যবহৃত হয়। ঐতিহাসিকভাবে, বাক্সগুলি লিপিবিদ্যার সাথে যুক্ত ছিল এবং সেই জন্য উচ্চমানের উপকরণ ব্যবহার করে তৈরি করা হত যাতে ক্ষয় থেকে চীনামাটির ইনকস্টোন (সুজুরি) রক্ষা করা সম্ভব হয়। প্রথমে সুজুরি-বাকো নবম শতাব্দীর জাপানে উন্নত হয়। সেই সময়ে, লিপিবিদ্যা জাপানি সমাজের বিশেষ অংশ ছিল। একজন লেখককে উচ্চ মানের লিপিবিদ্যা লিপি তৈরি করার জন্য, যথাযথ সরঞ্জামগুলির একটি সেট প্রয়োজন হত। এই সরঞ্জামগুলির মধ্যে সবচেয়ে গুরুত্বপূর্ণ ছিল ইঙ্কোনস্টোন, যা লেখকের ব্রাশে কালি ধরে রাখবার এবং কালি স্থানান্তর করবার কাজ করত। ইঙ্ক স্টিকস, জলের ড্রপার এবং একটি ছোট ছুরি একটি লিপিবিদ্যার সেটের অংশ ছিল। সুজুরি-বাকোগুলি ডিজাইন করা হয়েছিল যাতে লিপিবিদ্যার প্রয়োজনীয় বিভিন্ন সরঞ্জাম সঠিকভাবে সংগঠিত এবং সুরক্ষিত হয়। রজন-ভিত্তিক লাশের দ্রবণীয় প্রকৃতির কারণে, লেখার বাক্সের সামগ্রী আর্দ্রতা থেকে তুলনামূলকভাবে নিরাপদ। বাক্সগুলির ভিতরে বিভিন্ন ট্রে এবং ধারক ছিল, যা নকশা পর্যায়কাল থেকে ভিন্ন ছিল। প্রারম্ভিক কালে, বাক্সগুলি, লেখকের জিনিসপত্র এবং কাগজপত্র উভয় রাখবার জন্য যথেষ্ট বড় ছিল, পরবর্তীকালে বাক্সে শুধুমাত্র সরঞ্জাম রাখা যায়। দ্বিতীয় প্রকারের বাক্স, রাইয়োশিবাকো, পরবর্তী পর্যায়ে সম্পন্ন কাগজপত্রের জন্য ব্যবহৃত হয়। জাপান একাধিক সময়ের মধ্যে দিয়ে অগ্রগতির সাথে সুজুরি-বাকোও বিস্তৃত অব্যাহত ছিল। যদিও প্রাথমিক সময়ের বাক্সগুলি প্রায়ই লাল বার্ণিশ দিয়ে সজ্জিত করা হয়, তবে আধুনিক বাক্সগুলি যে কোনও উপায়ে সাজানো হয়। পরবর্তীকালে মুরোমাচি সময়ের থেকে, অনেক লেখার বাক্স জাপানের বিখ্যাত সাহিত্যের সাহায্যে ছবির সাথে সজ্জিত করা হয়েছে। যেমন কিয়োটোতে কোদাইজী মন্দির। আধুনিক সুজুরি-বাকোতে ল্যাকারওয়্যার, কালো, বাদামী এবং সোনার রং দেখা যায়। ইডো সময়ের সময় অনেক যৌতুকে একটি সুজুরি-বাকো থাকত। মেজি সময়কালে প্রযুক্তি ও উৎপাদন প্রক্রিয়ার অগ্রগতির ফলে নতুন বাক্সের আকার এবং মাপের সংখ্যা বৃদ্ধি পেয়েছে। লিপিবিদ্যার প্রতিস্থাপনের পরে এই হস্তশিল্পটি হ্রাস পেয়েছে, যদিও বক্সগুলি এখনও ছোট সংখ্যায় উৎপাদিত হয়। সপ্তদশ শতকের 'সুজুরি-বাকো' পাখা চিত্রিত, রূপালী-সোনার বার্ণিশ সঙ্গে কাঠের কাজ। সপ্তদশ শতকের 'সুজুরি-বাকো' একটি ড্রাগন চিত্রিত। অষ্টম শতক, এডো সময়ের 'সুজুরি-বাকো' তাল গাছে গায়ক পাখি, রূপালী-সোনার বার্ণিশ সঙ্গে কাঠের কাজ। অষ্টম শতকের 'সুজুরি-বাকো' সারস পাখি চিত্রিত। উনবিংশতি শতকের 'সুজুরি-বাকো' অভ্যন্তর দপ্তর চিত্রিত। বিংশ শতকের প্রথম দিকে 'সুজুরি-বাকো' একটি লিখিত টেবিলের চিত্রিত। "Writing box (suzuribako)"। Asian Art Museum | Education। ২০১৭-১১-১৬ তারিখে মূল থেকে আর্কাইভ করা। সংগ্রহের তারিখ ২০১৭-১১-১৫।  Bincsik, Monika। "Japanese Writing Boxes | Essay | Heilbrunn Timeline of Art History | The Metropolitan Museum of Art"। The Met’s Heilbrunn Timeline of Art History। সংগ্রহের তারিখ ২০১৭-১১-১৫।  Cassal, U. (1959). Japanese Art lacquers. Monumenta Nipponica,15(1/2), 1–11. doi:10.2307/2382829
বিহারীলাল কলেজ ফর হোম অ্যান্ড সোসাল সায়েন্স

বিহারীলাল কলেজ ফর হোম অ্যান্ড সোসাল সায়েন্স কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।
উত্তর চর আবাবিল ইউনিয়ন

উত্তর চর আবাবিল বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন। রায়পুর উপজেলার উত্তর-পশ্চিমাংশে উত্তর চর আবাবিল ইউনিয়নের অবস্থান। এ ইউনিয়নের দক্ষিণে উত্তর চর বংশী ইউনিয়ন, পূর্বে দক্ষিণ চর আবাবিল ইউনিয়ন, উত্তরে চাঁদপুর জেলার হাইমচর উপজেলার আলগী দুর্গাপুর দক্ষিণ ইউনিয়ন এবং পশ্চিমে চাঁদপুর জেলার হাইমচর উপজেলার চর ভৈরবী ইউনিয়ন অবস্থিত। উত্তর চর আবাবিল ইউনিয়ন রায়পুর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ। রায়পুর উপজেলা রায়পুর থানা লক্ষ্মীপুর জেলা
উত্তর চর বংশী ইউনিয়ন

উত্তর চর বংশী বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন। রায়পুর উপজেলার পশ্চিমাংশে উত্তর চর বংশী ইউনিয়নের অবস্থান। এ ইউনিয়নের উত্তরে উত্তর চর আবাবিল ইউনিয়ন ও দক্ষিণ চর আবাবিল ইউনিয়ন, পূর্বে চর মোহনা ইউনিয়ন ও দক্ষিণ চর বংশী ইউনিয়ন, দক্ষিণে লক্ষ্মীপুর সদর উপজেলার চর রমণীমোহন ইউনিয়ন, দক্ষিণ-পশ্চিমে মেঘনা নদী ও বরিশাল জেলার মেহেন্দিগঞ্জ উপজেলার গোবিন্দপুর ইউনিয়ন, পশ্চিমে মেঘনা নদী ও বরিশাল জেলার হিজলা উপজেলার ধুলখোলা ইউনিয়ন ও হিজলা গৌরাব্দি ইউনিয়ন এবং উত্তর-পশ্চিমে চাঁদপুর জেলার হাইমচর উপজেলার চর ভৈরবী ইউনিয়ন অবস্থিত। উত্তর চর বংশী ইউনিয়ন রায়পুর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ। রায়পুর উপজেলা রায়পুর থানা লক্ষ্মীপুর জেলা
ভিক্টোরিয়া ইনস্টিটিউশন

ভিক্টোরিয়া ইনস্টিটিউশন কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ। রসায়ন গণিত মনোবিজ্ঞান পদার্থবিজ্ঞান জীববিজ্ঞান প্রাণিবিজ্ঞান বাংলা ইংরেজি সংস্কৃত উর্দু ইতিহাস ভূগোল রাজনীতি দর্শন বাণিজ্য অর্থনীতি "Affiliated College of University of Calcutta"। ১৮ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৭।  Victoria Institution (College)
চর মোহনা ইউনিয়ন

চর মোহনা বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন। রায়পুর উপজেলার মধ্যাংশে চর মোহনা ইউনিয়নের অবস্থান। এ ইউনিয়নের পূর্বে সোনাপুর ইউনিয়ন ও রায়পুর পৌরসভা, উত্তরে রায়পুর ইউনিয়ন, পশ্চিমে দক্ষিণ চর আবাবিল ইউনিয়ন ও উত্তর চর বংশী ইউনিয়ন, দক্ষিণ-পশ্চিমে দক্ষিণ চর বংশী ইউনিয়ন এবং দক্ষিণ-পূর্বে লক্ষ্মীপুর সদর উপজেলার চর রুহিতা ইউনিয়ন ও দালাল বাজার ইউনিয়ন অবস্থিত। চর মোহনা ইউনিয়ন রায়পুর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ। রায়পুর উপজেলা রায়পুর থানা লক্ষ্মীপুর জেলা
সোনাপুর ইউনিয়ন, রায়পুর

সোনাপুর বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন। রায়পুর উপজেলার মধ্যাংশে সোনাপুর ইউনিয়নের অবস্থান। এ ইউনিয়নের পূর্বে বামনী ইউনিয়ন, উত্তরে রায়পুর পৌরসভা, পশ্চিমে চর মোহনা ইউনিয়ন এবং দক্ষিণে লক্ষ্মীপুর সদর উপজেলার দালাল বাজার ইউনিয়ন অবস্থিত। সোনাপুর ইউনিয়ন রায়পুর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ। সোনাপুর ইউনিয়নের মধ্যে দুটি বড় হাট-বাজার রয়েছে- রাখালীয়া বাজার ও বাসাবাড়ি বাজার। রায়পুর উপজেলা রায়পুর থানা লক্ষ্মীপুর জেলা
চর পাতা ইউনিয়ন, রায়পুর

চর পাতা বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন। রায়পুর উপজেলার উত্তরাংশে চর পাতা ইউনিয়নের অবস্থান। এ ইউনিয়নের পূর্বে কেরোয়া ইউনিয়ন, দক্ষিণে কেরোয়া ইউনিয়ন ও রায়পুর পৌরসভা, পশ্চিমে রায়পুর ইউনিয়ন ও চাঁদপুর জেলার ফরিদগঞ্জ উপজেলার চর দুঃখিয়া পূর্ব ইউনিয়ন এবং উত্তরে চাঁদপুর জেলার ফরিদগঞ্জ উপজেলার রূপসা দক্ষিণ ইউনিয়ন অবস্থিত। চর পাতা ইউনিয়ন পূর্বে রায়পুর ইউনিয়নের অংশ ছিল। ১৯৯৬ সালে সংসদ সদস্য হারুনুর রশিদ রায়পুর উপজেলা নির্বাহী অফিসারের মাধ্যমে ৫নং চর পাতা ইউনিয়ন হিসেবে মন্ত্রণালয়ে একটি প্রস্তাব পাঠান। পরে ২০০২ সালের ১০ জুলাই রায়পুর ইউনিয়ন থেকে আলাদা হয়ে ৫নং চর পাতা ইউনিয়ন গঠিত হয়। চর পাতা ইউনিয়ন রায়পুর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ। এটি চর পাতা এবং গাজীনগর এ দুইটি মৌজা নিয়ে গঠিত। চর পাতা ইউনিয়নে ২টি মাধ্যমিক বিদ্যালয়, ৭টি সরকারি প্রাথমিক বিদ্যালয়, ১টি মাদ্রাসা, ৩টি কিন্ডারগার্টেন ও ২টি এতিমখানা রয়েছে। রায়পুর উপজেলা রায়পুর থানা লক্ষ্মীপুর জেলা